
RAPORT 

asupra proiectului de Lege pentru modificarea art.13 alin.(3) lit.a) din 
Legea nr.15/1990 privind reorganizarea unităţilor economice de stat 
ca regii autonome şi societăţi comerciale
                    În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere, în fond, cu proiectul de Lege pentru modificarea art.13 alin.(3) lit.a) din Legea nr.15/1990 privind reorganizarea unităţilor economice de stat ca regii autonome şi societăţi comerciale, trimis cu adresa nr. PL-x 550 din 9 noiembrie 2010, înregistrată sub                nr. 21/305 din  11 noiembrie 2010.


Potrivit dispoziţiilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.



Senatul, în calitate de primă Cameră sesizată, a adoptat iniţiativa legislativă în şedinţa din 29 septembrie 2010.

Consiliul Legislativ a avizat favorabil proiectul de lege cu observaţii şi propuneri, conform avizului nr.383 din 7 aprilie 2010.

Guvernul, prin punctul de vedere transmis cu adresa nr. 1450 din                   7 iunie 2010, susţine adoptarea acestei iniţiative legislative, sub rezerva însuşirii observaţiilor şi propunerilor de la pct.II. 
Comisia juridică, de disciplină şi imunităţi a avizat favorabil proiectul de lege, conform avizului  nr. 31/914 din 16 noiembrie 2010. 
Iniţiativa legislativă supusă dezbaterii are ca obiect de reglementare modificarea art.13 alin.(3) lit.a) din Legea nr.15/1990 privind reorganizarea unităţilor economice de stat ca regii autonome şi societăţi comerciale, cu modificările ulterioare, în scopul limitării accesului membrilor consiliilor de administraţie ale regiilor autonome sau societăţilor comerciale cu capital de stat la un singur consiliu de administraţie, în vederea îmbunătăţirii activităţii manageriale la nivelul acestora.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege mai sus menţionat în şedinţa din 23 noiembrie 2010. 

     La dezbaterea acestei iniţiative legislative, din totalul de 22 de membri ai Comisiei pentru politică economică, reformă şi privatizare au fost prezenţi                   21 deputaţi.
                        În urma examinării proiectului de lege şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare proiectul de Lege pentru modificarea            art.13 alin.(3) lit.a) din Legea nr.15/1990 privind reorganizarea unităţilor economice de stat ca regii autonome şi societăţi comerciale, în forma adoptată de Senat.



În raport cu obiectul şi conţinutul său, iniţiativa legislativă face parte din categoria legilor ordinare.  

                  PRESEDINTE,      


                  SECRETAR,                                                                                                                                                                                                             


                          
                                                                

                 Mihai TUDOSE                                           Horia GRAMA                                
       Şef serviciu,                                                                                                                                                                                                                                                                                                                                          
Graziella Segărceanu

BIROULUI  PERMANENT  
AL

CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege pentru modificarea art.13 alin.(3) lit.a) din Legea nr.15/1990 privind reorganizarea unităţilor economice de stat ca regii autonome şi societăţi comerciale, trimis, spre dezbatere în fond, cu adresa nr. PL-x 550 din 9 noiembrie 2010, înregistrată sub                nr. 21/305 din 11 noiembrie 2010, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.  
PREŞEDINTE,
                                                       Mihai  TUDOSE

